Oliver Orav

Oliver Orav (sündinud 31. augustil 1995) on eesti võrkpallur. Noorteklassides mängis ta nii Audentese võrkpalliklubis kui Selver Tallinnas, kus mõlemas meeskonnas oli tema treener Rando Ringmets. Korduvalt võideti omavanuste Eesti karikavõistlused ning jõuti Eesti meistrivõistlustel medalile. Orav kuulus aastatel 2010–2015 Eesti noormeestekoondisse (sündinud 1995 ja hiljem), kelle treenerid olid Toomas Jasmin ja Marko Mett. Koondisega osaleti omavanuste EM- ja MM-valikturniiridel, kuid finaalturniirile pääsu ei tagatud. Noortekoondistes mängis Orav kas diagonaalründaja või nurgaründajana. 2012. aastal osales ta Raul Kartsepaga U18 vanuseklassi rannavõrkpalli Euroopa meistrivõistlustel, kus alagrupist edasi ei saadud ning võistlused lõpetati 19. kohaga. Oravat on korduvalt kutsutud Eesti võrkpallikoondise juurde, kuid erinevatel põhjustel on ta seal osalemisest ka loobunud. Kokku on ta koondises kaasa teinud aastatel 2017–2020 18 mängus. Esimest korda kuulus ta koondise kandidaatide hulka 2017. aastal ning debüütmäng toimus sama aasta 20. mail sõpruskohtumises Hispaania võrkpallikoondise vastu. Ta on kuulunud koondisse Euroopa meistrivõistluste finaalturniiril ühel korral (2017). Hooajal 2013/14 kuulus Orav Danpower Võru/Noortekoondisse, kuid turniire võita ei suudetud. Samal hooajal mängis Selveri noortesüsteemi kasvandik ka Selver Tallinna esindusklubis silmapaistvalt reamängudes ning sai hooaja lõpufaasis Eesti meistrivõistluste finaalseerias võimaluse Hindrek Pulga vigastuse tõttu. Järgneval hooajal kuulus ta juba ainult Selveri võistkonda ning sai osaleda ka tugevuselt teises ja kolmandas Eurosarjas, CEV Cupil ja CEV Challenge Cupil. Hooajal 2016/17 osaleti klubiga ka kõige tugevamas Eurosarjas, Euroopa Meistrite liigas. Ta jätkas klubis (hilisemas esindusklubis Selver/TalTech) ühe põhimängijama kuni hooaja 2022/23 lõpuni. Hooajaks 2023/24 nad klubiga kokkuleppele ei jõudnud ning Orav meistriliigas mängimist ei jätkanud. Ta mängis klubis diagonaalründaja või nurgaründajana ning on tulnud kahekordseks Balti ja Eesti meistriks. Balti liiga 2014/15 Selver Tallinnaga 2020/21 Selver Tallinnaga Eesti meistrivõistlused 2013/14 Selver Tallinnaga 2015/16 Selver Tallinnaga 2016/17 Selver Tallinnaga 2020/21 Selver Tallinnaga 2022/23 Selver/TalTechiga Eesti karikavõistlused 2016/17 Selver Tallinnaga 2020/21 Selver Tallinnaga 2021/22 Selver Tallinnaga 2022/23 Selver/TalTechiga Individuaalsed auhinnad 2020/21 Balti liiga parim nurgaründaja 2022/23 Eesti meistrivõistluste parim nurgaründaja Hooaeg 2013/14 Eesti parim noorvõrkpallur noormeestest 2018. aasta lõpus lõi Orav koos endise Eesti võrkpallikoondislase Denis Losnikoviga osaühingu MuvBud. 2022. aasta suvel anti välja äpp Playerbank.io, mille eesmärk on lihtsustada võrkpalluritel klubide leidmist ja vastupidi. Orav lõpetas 2014. aastal Audentese Spordigümnaasiumi kuldmedaliga. Ta on TalTechis õppinud bakalaureuseõppes äriinfotehnoloogia erialal ning magistris rahvusvahelist ärikorraldust. Oliver Orav Sporditulemused (vaadatud 02.02.2024). Poisid 95 Eesti Võrkpalli Liidu arhiiv. Hollas - Nelis jätkasid U-18 Euroopa meistrivõistlustel edukate mängudega ERR arhiiv, 07.07.2012. Mängud koondises (mehed). Eesti Võrkpalli Liit, seisuga 09.09.2021. Võrkpalli rahvusmeeskonna treenerid teatasid koondise kandidaadid ERR arhiiv, 20.04.2017. Eesti Meestekoondis 2017 Eesti Võrkpalli Liidu arhiiv. Gheorghe Cretu nimetas EM-ile sõitva 14-mehelise võrkpallikoondise ERR, 21.08.2017. Andrei Ojamets võtab osa kaotusesüüst enda peale ja kiidab noort Oravat ERR arhiiv, 06.10.2013. Pulka asendanud Orav: esimesed kaks geimi käsi värises päris hullusti ERR arhiiv, 08.04.2014. Serblaste vastu 2:0 eduseisu maha mänginud Selver võttis lõpuks 3:2 võidu ERR arhiiv, 02.11.2016. Kaspar Ruus: EELVAADE | Eesti meister Selver/TalTech jahib kolme tiitlit, kuid mõtleb ka edasisele. Toobal: tulevikusuund on isegi tähtsam Delfi, 26.09.2023. Selver kasseeris kullad sisse. Vollesõbrad närivad aga küüsi Postimees, 18.04.2021. Uskumatu mäng! Selver/TalTech alistas Tartu Bigbanki 3:2 ja krooniti esmakordselt Eesti meistriks! Eesti Võrkpalli Liit, 05.04.2023. Aasta parimad võrkpallurid on Ennok ja Kreek ERR arhiiv, 14.12.2014. MuvBud OÜ e-äririgister (vaadatud 14.08.2022). Endised koondislased tahavad sportlaste Tinderiga kogukonnale midagi tagasi anda Postimees, 28.07.2022. Medaliga lõpetanud Audentese Spordigümnaasium. Karl Rinaldo: VIDEOLUGU | Miks mängib multitalent Orav tänaseni võrkpalli kodumaal? Võrkpall24, 18.09.2018. Oliver Orav Volleybox